
Lujo Šafranek-Kavić 


U srpnju 1940. nestao je iz naše sredine jedan uvaženi i ne- 
umorni kulturni radnik; — preminuo je Lujo Šafranek- 
Kavić, hrvatski skladatelj, | muzički kritičar i ravnatelj zagre- 
bačkog zbora. On je bio poznata ličnost u našoj javnosti, koja 
se je u nizu godina upoznala s njegovim glazbenim kao i njego- 
vim gospodarsko-privrednim djelovanjem. 


Njegov život bio je ispunjen neprekidnim intenzivnim ra- 
dom, koji se odvijao u dva oprečna smjera. On je bio muzičar 
a isvodobno čovjek trgovačkog duha. Kao glazbenik mnogo je 
radio za razvitak Hrvatske glazbene kulture i mnogim djelima 
povećao naše glazbeno blago. Za to on zauzima znatno mjesto u 
povijesti Hrvatske glazbe. 


Kao stari njegov znanac i njegov mnogogodišnji suradnik u doda smotri» Sv. 
Cecilija«, odlučio sam, da prikažem njegov život i njegovo djelo u glazbenom polju. 


I. Životopis 


Lujo Šafranek-Kavić' rodio se u Zagrebu 12. X. 1882. Njegov otac V j e- 
koslav bio je arhitekt i graditelj, te je suradjivao kod obnove grada Zagreba, koji 
je g. 1880. nastradao potresom. U zajednici sa arhitektom u Zagrebu poznatim piani- 
stom i orguljašem Robertom Wiesnerom sagradio je g. 1895. novu zgradu Hrvatskog 
glazbenog zavoda. Njegova majka Luiza potjecala je iz stare zagrebačke obitelji 
K avić, “koja je iz davnine živjela u Zagrebu i u Vlaškoj ulici posjedovala svoju kuću. 
Glazbeni dar baštinio je od svojih hrvatskih predja po majci.Već njegov pradjed Ale k- 
sander Kavić bio je gradski kapetan i prvi kapelnik gradske glazbeš a njegov ujak 
Lavoslav Kavić (1849—1918) bio je muzičar i violončelista, te kao takav djelo- 
vao u Madjarskoj, Rusiji i u Zagrebu.“ Bratići po majci bili su mu braća Juro Tkal- 
čić profesor violončela i lvo Tkalčić pianista. 


Pošto je obitelj Kavić izumrla a Šafranek po svojoj majci baštinio ne samo žarku 
ljubav za svoj rodni grad nego i glazbeni dar svojih rodjaka, to je očevo prezime jed- 
nako volio kao i majčino prezime Kavić i isto.si uzeo kao- drugo svoje prezime. 

Uz srednje škole polazio je glazbenu učionu H. G, Z. kroz 6. godina od g. 1891/2 
do 1896/7. Učio je violinu kod učitelja Josipa Karbulke, a kad je ovaj ostavio 
Zagreb kod Franje Jileka, klavir kod Anke Barbot-Krežma a teoret- 
ske predmete kod Vjenceslava Novaka 1 Antuna Stčcekla? 


Jedno vrijeme je istodobno s njim polazio glazbenu školu i  violončelista Juro 
Tkalčić, koji je kasnije više puta sudjelovao kod izvedaba njegovih skladba i i javno svi- 
rao njegovu skladbu za violončelo i orkestar »Čežnja.« 

Kao učenik V. razreda sudjelovao je Šafranek na koncertu učenika ikr. realne 
gimnazije i s njom spojene trgovačke škole u Zagrebu 13. V. 1897. te svirao klavirske 
skladbe: E. Grieg: Spomen listak i G. Karganov: Gavota. Kasnlje polazio je 
kadćtsku školu u Trstu, koju je svršio g.1901. te bude pridijeljen 16. pješačkoj pu- 
kovniji u Zagrebua kasnijeu Bjelovaru. Uz to nastavio je sa svojim glazbenim 


1 Vidi: Ljudevit Šafranek-Kavić (Sv. Cecilija 1918); dr. Božidar Širola: 
Pregled povijesti Hrvatske muzike (E. Rirop — Zagreb, str. 316 i slj); dr. Antun 
Goglia: Hrvatski glazbeni zavod 1827—1927.; Zagreb, Revija društva zagrebčana. (srpanj 
1940.) i Vjesnik zagreb, zbora (1940.). 

2 Dalje označit ću to društvo sa H.G. Z. 

3 Vid: Dr. A. Goglia: Orkestralna muzika u Zagrebu. (Sv. Cecilija 1935. 
i posebni otisak str. 7), 

4 Vidi: Dr. A. Goglia: Učitelji violončela u Zagrebu i njihovi učenici 
muzičari. (S v. Cecilija kia str. 78 za Kavića, a za Tkalčića. 169). 

5 Vidi Izvješća H. G. Z. od g. 1891/2. do 1896/7. 

naukama. U to vrijeme došao je u saobračaj s profesorima Vatroslavom Kolan- 
deromiFranjom Duganom te vojničkim kapelnikom Dragutinom Hon- 
som, te medju inima proučavao je kontrapunkt. U Zagrebu kao časniku bila mu je 
povjerena i briga za vojničku: glazbu, pa je tu upotrebio zgodu, da se usavrši u instru- 
mentaciji i dirigiranju. Njegovim nastojanjem postade kapelnikom vojne glazbe glaz- 
benik Andro Mitrović (1879 — 1939). On je priredjivao g. 1905. sa vojnom gla- 
zbom više simfonijskih koncerata. Već u to vrijeme okušao se Šarfanek-Kavić u skla- 
danju, pa je napisao klavirni trio i više popijevaka. G. 1905. do 1909. polazio je ratnu 
školu u Beču pa se nije mogao intenzivnije baviti glazbom, ali je ipak polazio operu i 
koncerte, gdje se potanje upoznao i sa modernom glazbom naročito skladbama Richarda 
Wagnera, Richarda Straussa i Gustava Mahlera. Ipak iz tog doba potiče njegova sklad- 
ba »Sljeme« (Vidi II. dio pod 1). ; 

Iza svršene ratne škole služio je ponajprije od 1909. do 1912. u Kotoru, gdje 
se oženio s Irmom rodj. Millin. Iz tog braka rodila se kćerka Luiza, koja se 
mnogo bavila plesnom umjetnošću. (Vidi dio II. pod. 4 i 15). 

U Kotoru bio je Šafranek-Kavić središte muzikalnog života. Priredjivao je u voj- 
nom kasinu glazbene i kazališne zabave, dirigirao vojni orkestar i često svirao klavir 
bilo kao solista bilo kao pratilac. Dakako da se je većinom izvadjala vedra i salonska 
glazba. Ovdje se također bavio skladbom pa je za te priredbe često skladao razne ko- 
made, medju inima Valčik »Strandwogen« i koncertnu koračnicu »Champus«. 
Jednom je zgodom izveo i zadnji prizor prvog čina Puccinieve opere »Boheme«, koji 
je u pomanjkanju partiture sam instrumentirao, 

G. 1912. do 1914. bio je u Grazu kao kapetan generalnog stožera te je bio od- 
više okupiran, da se bavi glazbom. Za vrijeme svjetskog rata bio je g. 1914+ do 1916. 
na raznim bojištima a g. 1916. bio pridjeljen na važnom mjestu generalnom  guverne- 
mentu u Beogradu, gdje je od ljeta do novembra 1917. neumorno radio na simfo- 
nijskoj pjesmi »Soča«, koja je početkom 1918. izvedena u Beogradu. (Vidi dio II. 
br. 2). Tu se upoznao s pjesnikom Milanom Ogr izovićem (1877. — 1923.), 
koji je služio kao vojnik, te ih je od onda vezalo prijateljstvo do pjesnikove smrti. 

Po svršetku svjetskog rata vraća se Šafranek u Zagreb gdje je služio kod IV. 
vojne oblasti. G. 1920. napusti službu kao podpukovnik te se posveti gospodarsko-pri- 
vrednoj struci. Na zagrebačkom zboru djelovao je 16 godina do svoje smrti, 
najprije kao tajnik a zatim kao ravnatelj, posvetivši ovoj instituciji sve svoje sposob- 
nosti. On je shvatio privredne probleme, funkciju i svrhu velesajmova a funkciju zag. 
zbora dobro spoznao, uvjeren o njegovoj velikoj koristi za hrvatsku privredu, a na- 
pose za procvat i ugled grada Zagreba. Velika je njegova zasluga uredjenje koncert- 
ne dvorane u novim prostorijama zagr. zbora, čije je otvorenje bilo 29. 1. 1937. 

Za to vrijeme posvećivao je sve svoje slobodno vrijeme glazbi i promicanju Hr- 
vatske glazbe. Mora se priznati njegovu energiju i ljubav za glazbu, da se je mogao uz 
teški i odgovorni dnevni posao jošte posvetiti skladanju i glazbenoj kritici. 

Na početku sklada manje skladbe te simfonijsku sliku »Pr ošćenje« za bariton 
i orkestar na kajkavske stihove Dragutina Domjanića (1875. — 1933). Na 
stihove ovog pjesnika skladao je još dva ciklusa pod naslovom »Kajkavske po- 
pevke« za glas uz pratnju klavira, koje se kod nas često izvadjaju. 

Napokon odlučio je Šafranek-Kavić, da sklada veća scenska djela. 

Tako nastade g. 1921. muzička drama u tri čina Hasanaginica na libreto M. 
Ogrizovića; g. 1922. balet Figurin e; g. 1925. narodna legendarna opera Me d- 
vedgradska kraljica po libretu Slavka Batušića a g. 1931. narodna ple- 
sna komedija Sanje. (Potanje o tim djelima u II. dijelu pod 7. 8. 9. i 15.). 

U medjuvrijeme skladao je više zborova, pjesme na. stihove naših pjesnika i ko- 
made za violinu i orkestar dotično klavir »Guslar« fi Romanca te simfonijske 
varijacije na staru hrvatsku temu. \ 

Zadnja izvedba njegovih skladba bio je Trio za klavir, klarinetu i violončelo, 
dočim djelomice neizvedena je ostala zadnja njegova skladba »gudački kvartet«. 

Od početka svog skladateljskog rada bio mu je ideal hrvatski narodni izražaj i duh 
u našoj umjetničkoj glazbi. 

Šafranek se je uz svoje redovite poslove i veliki skladateljski rad dugi niz godina 
bavio glazbenom kritikom te je kao uvaženi kritičar svoje ocjene o operama i glazbe- 
nim priredbama iznašao u dnevnike »Obzor«, »Zagrebački List« i Jutarnji List«, te u 
drugim revijama i dnevnicima. Od početka g. 1921. bo je marljivi suradnik smotre za 
crkvenu glazbu »Sv. Cecilija« s čijim urednikom kanonikom Jankom Barlć 
ga je vezalo veliko prijateljstvo. Već u Sv. Ceciliji g. 1922 (str: 109) nalazimo nje- 
gov članak »Naša narodna glazbena umjetnost«, (Osvrt na koncertnu 
sezonu) a inače je svake godine na više maha pisao u tom listu muzičke ocjene o oper- 
nim i inim glazbenim priredbama u Zagrebu pod naslovom: »O perna i koncert- 
na sezona u Zagrebu«. Ove ocjene su znatni prilog za povijest Hrvatske glazbe 
a napose glazbe grada Zagreba. ' 

U kritikama znao je Šafranek uvijek zadržati fini ton, nikad nije zapadao u ekstre- 
me a stilistički bile su mu ocjene uvijek. zanimljive i otmjene; pisao je uvijek stvarno, 
točno i objektivno. 

G. 1931. raspisala je jugoslavenska (danas Hrvatska) akademija znanosti i umjet- 
nosti po prvi put natječaj za najbolje djelo domaćih skladatelja. Ocjenjivački odbor 
umjetničkog razreda u svojoj sjednici od 15. VIII. r931. podielio je tu nagradu od 
8000 D. Šafraneku-Kaviću za predloženu operu »Medvedgradska Kraljica«. 

Povodom njegove pedesetgodišnjice rodjenja g. 1932. primio je mnogo čestitaka. 
»Jutarnji List« (24. XII. 1932.) donio vrlo srdačni članak, u kojem točno prika- 
zuje svečarev rad na polju Hrvatske glazbe. | : 

Sve što je radio, radio je sa ljubavlju za svoj Hrvatski narod i njegovu sretniju 
budućnost te za svoj rodni grad Zagreb. 

Za njegovo odlično djelovanje kao vojnika a kasnije kao glazbenika i privrednika 
primio je tekom godina mnoga odlikovanja a g. 1935. podieljen mu je francuski red 
crne zvijezde. ' : 

Šafranek bio je dobar Hrvat a osobito je volio svoj rodni grad Zagreb. On je 
Zagrebu posvetio više skladba a njegovu okolicu uzveličao je skladbom »Sljeme« i 
operom »Medvedgradska kraljica«, gdje se radnja razvija na zagrebačkom Kaptolu, 
Remetama i na Kraljičinom zdencu. Ovu operu posvetio je gradu Zagrebu. 

Za Zagreb to čini u dvima prigodnim pjesmama za jedan glas i mali orkestar od- 
nesno klavir: Zagreb moj najdraži grad (Riječi Krsta Franića) i Dragi Za- 
greb (Riječi T. Strozzia). ' 

Ked osnutka Društva Zagrebčana bio je Šafranek jedan od prvih osnivača 
a kao član upravnog odbora bio je vrlo uvažen te razvijao u društvu veliku djelatnost 
a naročito u glazbenom pogledu. | 

U svom velikom radu na privrednom polju kao ravnatelj zagr. zbora i na muzi- 
kalnom polju obolio je Šafranek-Kavić na bolesti žučnih kamenaca pa se podvrgao 
oneraciji. Usprkos nastojanja liječnika bolest se pogoršala iz dana u dan tako, da je dne 
18. VII. 1940. preminuo. 

Vijest o njegovoj smrti bolno je odjeknula u čitavoj našoj javnosti a naročito u 
glazbenim krugovima. Svi dnevnici donieli su prikaze njegovog života i djelovanja, te 
izrazili duboko sažalenje nad tim velikim gubitkom za glazbenu umjetnost i privredu. 

Dne 20. prije podne obavljen je na Mirogoju sprovod. Sve što je poznavalo i cije- 
nilo pokojnika odpratilo ga do vječnog počinka. Nebrojeno vijenaca i cvijeća kitilo 
je njegov odar. Prisustvovali su predstavnici svih glazbenih ustanova, prijatelji umjet- 
nosti, predstavnici konzularnog zbora u Zagrebu, privrednih društava te zagrebačkog 
javnog i društvenog života. Od pokojnika oprostiše se gg. Milošević i Čudina sa strane 
zagreb. zbora, B. Kunc u ime društva hrvatskih skladatelja a dr. Cuculić u ime društva 
Zagrebčana. Sva četiri govornika u svojim iskrenim govorima naglasili su gubitak hr- 
vatskog kulturnog privrednog Života smrću Šafranek-Kavića. Dne 22. održane su za- 
dušnice u crkvi sv. Marka. U počast uspomenj pokojnika, svirao je zagrebački 
kvartet i pjevala operna pjevačica Marijana Radev dok je na orguljam svirao prijatelj 
pokojnika Milan Majer. Povodom godišnjice Šafranekove smrti priredila je krugovalna 
postaja Zagreb komemoraciono veče dne 18. VII. 1941. te su izvedene ove 
skladbe: Sjaj sunčece (Vlahović); Molitva iz opere Medvedgradska kra- 
liica (Ida Juranić); Prošćenje (Hržić) i Suita iz baleta Sanje (krugovalni orke- 

star). Društvo Zagrebčana priredilo je također komemoraciono veče dne 12. IX. I941., 
kod koje je održao spomen slovo društveni tajnik Stjepan Stiegler a pjevali su: 
Gjurgja Halper-Lepće pjesmu »Sjaj sunčece« i dvije arije iz opere »Medvedgrad- 
ska Kraljica« a bariton Drago Hržić pjesme »Jabuka« i »Na mejašu«, 


II. Djelo 


Šafranek-Kavić skladao je u svim vrstima glazbe. Ja ću ovdje prikazati te skladbe, 
po brojevima opusa, kako ih je autor označio. Uz broj opusa označio sam godinu, 
kada je pojedina skladba pisana. 

1. Sljeme, simfonijska uvertira za veliki orkestar. (op. <. napisana 1905). 
Motto: »Sljeme — slobodni vrhu zelene gore, kruno mog očinskoga Zagrteb-grada, 
vinorodna koljevko čestitog veselog hrvatskog seljaka, meto moje mladenačke čežnje.« 
Na ovu skladbu potaknuli su ga mnogi izleti, koje je kao mladić poduzeo sa otcem u 
zagrebačku goru. Premijera bila je na koncertu I6. pješačke pukovnije u velikoj dvo- 
rani gradjanske streljane u Zagrebu u korist fonda za uzdržavanje ratnih spomenika 
dne TI. X. 1906. Dirigirao je Andro Mitrović tadanji vojni kapelnik. 

Dalje izvedena je ta skladba: Na koncertu H. G. Z. 20. XII. 1921." po zagrebačkoj 
filharmoniji; u Beogradu rr. VII. 1917. po orkestru garnizonske glazbe br. 31. te 21. I. 
i 20. IL. 1918. na III. i IV. simf. koncertima u vojničke dobrotvorne svrhe potonja dva 
pod ravnanjem autora. Svirala je garnizonska muzika, pojačana s više inostranih umjet- 
nika i domaćih amatera. 

2. Soča (Isonzo) simfonijska pjesan (op. 2. 1917.). Pjesnički saržaj skladbe 
temelji se na pjesmi »Isonzo« pjesnika Franza Xavera Kappusa. Dieli se u 
četiri djela: u prvom slika autor mir alpinske prirode, izvor Soče i njezin tok prema 
moru. U drugom prikazuje oluju u brdima i šum brzo narasle rijeke, dočim u trećem 
slijedi idila mira, koja se u četvrtom dijelu promjeni u divlji boj a taj se završava sa 
slavljem pobiede. Ova glazba je programna. 

Praizvedba bila je u pod 1. spomenutom koncertu u Beogradu 21. 1. 1918. pod rav- 
nanjem autora, a zatim je izvedena na koncertu 20. Il. 1918. 


Poznati muzički referent i sastavljač više opernih libreta dr. Rikard Batka 
pohodio je Beograd i sudjelovao kod spomenutih koncerata te je napisao početkom g. 
1918. u bečkom Fremdenblattu o dojmovima u tom gradu spominjući također 
izvedbu skladbe »Soča«. On opisuje tu skladbu i utisak, koja je proizvela na koncertnu 
publiku. ' E 

Na osnovu tog izvještaja zatražena je od Šafraneka partitura te skladbe u svrhu, 
da se izvede u Beču. I zaista bude izvedena po bečkoj filharmoniji pod ravnanjem van- 
rednog dirigenta Feliksa Weingartnera na koncertu 21. IV. 1918. u velikoj 
dvorani bečkog Musikvereina u korist C. Kr. austrijskih vojničkih udova i siročadi. 

Svi bečki dnevnici hvalili su tu skladbu i njezinu izvedbu. 

U »Wiener Allgemeine Zeitung« (23, IV. 1918.) čitamo medju inima: 
»Ova novost aktivnog Majora Šafraneka izazvala je veliku pozornost. Mogli smo u 
pojedinim dijelovima skladbe, koji su puni Štimunga, upoznati rieobičan talenat, spe- 
cijalno za moćni skupni utisak i koji uz to imade smisao za ugodnu narodnu melodiku : 
u ishitrenju motiva.« ; : . 


U Grazu u Sofien dvorani svirana je ta simfonijska pjesan na prvom koncertu 
C. Kr. garnizonske glazbe zajedno sa članovima opernog orkestra i glazbe streljačke pu- 
kovnije br. 3 u ratne dobrotvorne svrhe apod ravnanjem Antuna Zanetti-a 
dne 18. X. 1918.7 

3. Povratak simfonijska suita za veliki orkestar s obligantim violončelo solom 
u tri stavka: 1. Zov D mol; 2. Čežnja Gmoli3. Dom A dur (op. 3). 

Od te skladbe izveden je drugi dio Čežnja na jutarnjem koncertu H. G. Z. 22. 
I. 1922. Solo je svirao priznati violončelista profesor Juro Tkalčić. G. 1939. izve- 
dena je ta skladba na zagrebačkom krugovalu na skladateljevom kompozitorskom satu. 
Svirali su violončelo Miroslav Crlenjak a glasovir dr. Milan Majer. 

8 Vidi: Dr. A. Goglia: »Hrvatski glazbeni. zavod« (str. 113). 

7 Vidi: Sv. Cecilija (lipanj 1918.) 

4. Polka gavota za veliki orkestar (op. 4). Prva izvedba bila je u hrv. kaza- 
lištu u sklopu baletnog divertisementa 22. III. 1922. Plesala je autorova kći Luiza, 
koja je svršila privatnu baletnu školu Margarete Froman. Te večeri plesala je takodjer 
ples na glazbu Chopina: Šumska vila, Luiza plesala je kasnijeikod raznih drugih javnih 
priredaba a naročito, kako kasnije spominjem, u autorovom baletu Figurine. | 

5. Kajkavske popevke I. Riječi Dragutina M. Domjanića za jedan 
glas uz pratnju klavira. (op. 5). (Megla, Jutro, Breg i, Jabuka, Sneg i Na 
mejašu). Praizvedba bila je u intimnoj večeri H. G. Z. 27. IV. 1923. Pjevao je ba- 
riton Drago Hržića pratio na klaviru Hugo Mihalović. U Obzoru (29. IV. 
1923) referira o toj izvedbi dr. Božidar Širola: »Ove kajkavske popijevke su lijepi 
i vrijedni doprinos našoj literaturi popijevaka. Osnovni ugodjaj Domjanićeve lirske 
poezije osobitom je pažnjom izgradio a obilje misli zanosilo je autora na tanko karak- 
teriziranje, koje je diskretno unosio u osnovni ugodjaj, nastojeći pomno, da ga ne 
natruni stranim pokretanjem. Napjevi su često pravi odraz pjeva naših seljaka. Znao 
ih je izraditi u pravom odnošaju prema cjelini nenametljivo ili unoseći u sklop njima 
tudje forme naskroz komponirane popijevke.« Popevku Jabuka pjevala je Gjur- 
gja Halper-Lepće na krugovalu — Zagreb rr. VII. 1940. Popevku Meg la 
pjevala je Mila Š tagljar na ljubljanskom krugovalu 14. III. 1930. 

6. Prošćenje. Riječi D. M. Domjanića za bariton uz pratnju orkestra (op. 
6). Prva izvedba na matineji zagreb. filharmonije u dvorani Music-Halla 6. V. 1923. 
Božidarširola piše medju inima o toj skladbi u »O bzoru« (9. V. 1923.): »U toj 
novoj: popijevki našao je Šafranek prilike za detaljno slikanje najraznijih ugodjaja. On je 
i nastojao, da bujnim mješanjem orkestralnih boja zaista dočara slikovitost »kipca« 1 
zato velikim dijelom njegova popijevka dočarava sve draži Domjanićeve pjesme. Živost 
i Sarolikost je osobita odlika ove popijevke.« U »Novostima« (13. V. 1923.) čitamo: 
»Šafraneku uspjelo je, da nam živim bojama dočara šareno raspoloženje, koje vlada u 
prošten'u. Vješto i dobrim ukusom riše on scenu za scenom, da Vam na koncu po- 
kaže finu sliku punu života i Štimunga. Široka pjevačka linija djelovala je k tomu 
ugodno i voljko.« 

U tjednu hrvatske kulture u lipnju 1937. pjevao je tu skladbu Drago 
Hržić na koncertu zagr. filharmonije 9. VI, 

7. Hasanaginica, muzička drama u tri čina. Libreto napisao prema svojoj 
istoimenoj drami Šafranekov prijatelj i pjesnik Milan Ogrizović (1877.—1923.) 
(cp. 7)" Sadržaj libreta: : 

Prvi čin. Dvorište u kući Hasan age. Aginica i djeca očekuju agin povratak iz vojne. Agi- 
nica iznosi najmanje dijete i pjeva mu uspavanku. U to dolazi Huso i kaže aginici, da joj aga poru- 
čuje, neka ga ne čeka »ni u dvoru i u rodu mome« a to zato, jer ga nije posjetila, dok je on u šatoru 
ležao bolestan. U prvoj zdvojnosti aginica poleti na kulu, da se surva niz nju, ali Sultanija ju za- 
drži. Dolazi beg Pintorović a aginica mu se izjada, kako ju aga tjera od kuće, jer ga nije posjetila, 
a to nije mogla, jer zakon zabranjuje. Pintorović joj kaže neka se ne žalosti, jer nju će uzeti mladi Imotski 
kadija. I već hoće da je odvede, kad dolazi Hasanaga s čitavim taborom mladih robinjica. Aginica se 
oprašta od kuće i djece a aga joj na odlazku predbaci, da je kamenog srca. Ali kad kasnije čuje od Sul- 
tanije, da se je aginica htjela baciti s kule, pokaje se zbog svoje nagle odluke, ali već je prekasno, jer 
aginica je otišla, 

Drugi čin. Bašća u kući Bega Pintorovića. U kući su veseli svatovi, ali aginica u bašći očajno 
tuži i čezne za agom i djecom. Utješiti je nemože ni iskrena ljubav Imotskoga kadije, jer u njenom srcu 
je samo Hasanaga. Ipak odlazi s kadijom, a svatovska povorka veselo potcikuje. 

Treći čin. Kao prvi. Aga takodjer neprestano čezne za aginicom i utapa svoj sevdah u svirci i 
plesu robinjica. Sultanija kaže ocu, kako aginica još uvijek samo njega ljubi. U to se začuje pucanje pu- 
Yaka i vika svatovske povorke i aginica se svrati, da pozdravi svoju djecu. Daruje ih darovima. Kad sva- 
tovi hoće da krenu, aginica upita agu: »Voliš li me?« a on joj prizna: »Volim ljubo«. Oni padaju jedno 
drugomu u zagrljaj, djeca skaču od veselja a najveća sreća pretvara se odmah u najveću bol, Hasanagi- 
nici je puklo srce. Ona je umrla od ljubavi. 


U oči praizvedbe ove opere izjavio se autor o tom djelu &Obzor« 13. IV. 1894.) 
medju inima, da je libreto primio početkom I9I9., sredinom rujna počeo je raditi i u 
kolovozu 1920. bila je škica gotova dok je o Božiću 1921. bilo djelo dovršeno. Libreto, 

8 Libreto izašao je u nakladnoj knjižari St. Kugli u Zagrebu. i 

9 Vidi: Dinko Sirovica i Marko Fotez: Sadržaji opera. 238 libreta najvažnijih domaćih 
i stranih opera. (Zagreb 1938. Nadbiskupska tiskara, str. 49). 


=a ki 
koji se bitno razlikuje od drame, nastao je u intimnoj suradnji pjesnika i skladatelja 
usporedo sa glazbenom škicom, nakon što su unapred bile ustanovljene glavne crte. 
Pisac nadalje prikazuje razlike izmedju libreta i drame. Glede glazbe navadja: »Glaz- 
ba u svojem temeljnom ugodjaju. slijedi romantiku naše narodne pjesme. Njezina pje- 
vana melodika proizlazi u dialogu iz deklamacije riječi. Od pjesama sam manji dio 
preuzeo vjerno iz riznice pučke melodike a veći dio napisao sam u duhu ove melodike. 
Slično važi i za plesove djece, svatova i robinjica. Kod toga uzeo sam u obzir, da se 
muzički orijentalizmi, koje držim radi vjernosti folklore neizbježivima, kod ovog bo- 
sansko-muslimanskoga svijeta, više ističu kod karakterizacije Age i njegove okoline (Čer- 
keskinja, robinjice i turska muzika na sceni) a ostaju manje primjetljivi u scenama 
oko Pintorovića, gdje prevladava naš autohtoni narodni elemenat. Svatovski zborovi i 
plesovi čisti su orientalizma. Čitava ostala glazba prilagodjuje se u harmonijskom po- 
gledu gibivosti dialoga i izradjena sa malo izuzetaka slobodno bež odredjenoga tonali- 
teta. Ritmijska razdioba pjevanih mjesta proizlazi takodjer iz deklamacije. Orkestar ima 
važni zadatak, da čitavo djelo motivički poveže u jednu cjelinu i da karakterizira ugo- 
djaj, osjećaje, raspoloženja, da dade pejsažu boju ili da realistički ilustrira dogodjaj. Oko 
trideset motiva provlači se partiturom. Osim ovih, koji se često vraćaju ima motiva, koji 
imađu samo lokalno značenje. I u motivima nastojao sam, da zadržim nacionalno nji- 
hovo obilježje. Razumije se naprotiv, da su motivi, koji imađu zadatak ilustrativne, re- 
alistične karakterizacije, plod slobodne fantazije. U normalni orkestar uveo sam na mje- 
stima tamburu, jedno radi boje u pratnji narodnih popijevaka, a drugo već radi real 
stičke vjernosti, jer kadija 1 Aga pjevaju tamburem u ruci. Scenska muzika sastavlje:: 
je po uzoru sredovječne turske vojničke glazbe.« 


Premiera bila je 15. IV. 1924. a lica bili su: Aga Hasanaga: M. Vušković, 
Hasanaginica: Marta Pospišil, Sultanija: Ludmila Radoboj, Beg Pinto- 
rović: D. Hržić, Imotski kadija: B. Vičar, Robinjica Čerkeskinja: 
Jelena Morozova, Čauš, svatovski starješina: T, Lesić, 

D r. Josip Andrić napisao je o boj operi ocjenu u Sv. Ceciliji (1924. 
str. 80.) pod naslovom: »Do naše muzičke drame«. On medju inima kaže: 

»U svojoj muzičkoj drami »Hasanaginica« autor prihvatio se umjetničkih principa, 
što ih je Wagner postavio za muzičku dramu i od kojih su najglavniji: glazbena dekla- 
macija na pozornici i radnja provodnih motiva u orkestru. Držim, da s toga stanovišta 
treba prosuditi smjer, kojim je pošao skladatelj. 

Polazeći od prozdijske i i dramatske deklamacije gradio je Šafranek muzičku gradnju 
tog djela. U tom se očituje njegovo duboko: osnovno shvaćanje, jer najčišćoj tragici, 
koja dominira u tom djelu, može muzička deklamacija riječi dati najadekvatniji i izražaj. 
Melodikom zaodjenuta riječ prelazi u lirsku svezu te gubi svoj dramatski izražaj. Ša- 
franek se tog dramatsko-deklamatornog principa drži pa i lirskijim epizodama daje vrlo 
malo koncesije. U svojoj deklamaciji nastoji biti naturalistički vjeran pa i ritmom i 
intervalima deklamacije upravo na domak bliži živom govoru. 


Šafranek je orijentalnim elementima u svojoj muzici dao doista samo sporednu 
ulogu za ugodjaj ili ilustraciju nekih momenata. Manji dio muzike vuče korijenje 1 iz 
nacijonalne glazbe, tek kada korovi nastupaju. U svom je naturalističkom shvaćanju 
autor i što se tiče nacijonalnog elementa pošao često ne samo putem vjerne imitacije 
pučke glazbe, nego je dapače kao pučki najvjerniji izražajni instrumenat upotrebio i 
tambure. U instrumentaciji se očituje bujnost vještoga instrumentaliteta. I upotrebom 
naročitih orkestralnih kombinacija, promjena i finesa umije lijepo da se posluži za karak- 
teristiku ugodjaja, situacije ili unutarnjih momenata glazbeno- dramatske radnje. Mislim, 
da je Šafranek j jači dramatik nego lirik. Izhodište je njegove glazbe u orkestru a ne u 
pjevu. To ga više vodi dramatici nego k lirici. U, njem se muzika i i dramatika stapaju 


u jedan tok.« dio ak M a i 

Ta opera izvedena je u Zagrebu g. 1924. šestnaest sida s a ji god. 1927. 4 1931. 
novouvježbana dvadeset puta. U Sarajevu ii je zagreb. opera drugi čin te opere 
19. V. 1924. U Ljubljani davana. j je 1. IL. 1930. i 14. 1. 1931. . 


8. Figurine balet u jednom činu, Scenarij i muzika od Šafraneka (1922. Op. 8). 
Scenarij izradjen je na osnovi obrnutog kontrasta realnosti tako, da u baletu porcelanske 
figure, koje su u zbilji sitne, prikazuju plesači, dok su živi ljudi na sceni maleni, 


a We 


Dogadja se jedne noći u kabinetu staroga gospodina, vlastnika zbirke porcelana. Starac promatra 
svoje porcelanske miljenike; ulazi sobarica i nagovori starca, da navije glazbenu kutiju, na kojoj je po- 
stavljena grupa rokoko pastira; sobarica pleše oko kutije i odlazi, ostavljajući starca sama. On studira, 
zaspi u naslonjaču i sanja o jednoj maloj drami, koja se odigrava izmedju njegovih porcelanskih figura. 
Prcbudjene one osjete i sve radosti i sve muke živih bića. Mali Amor sa empire-sata probudi svojom 
strijelicom sve muške figure -redom i zaludjuje ih u jednu žensku figuru pastiricu. Pastir, rokoko-kavalir 
sa lornjonom, 'Torero i Lovac, svi se oni redom uzaludno natječu, plešući pred pastiricom, dok Amor ne 
probudi Apolona sa empire sata, Njegovu pozivu odazove se pastirica, silazi i pleše s njime dugi lju- 
bavni ples. Izmedju Apolona i ostalih figura razvija se drama suparničtva, naročito pastir ne može da 
podnese nevjeru svoje drugarice-pastirice. U velikoj boli on baca prema zaljubljenom paru svoj štap. U 
taj čas rumenilo zore čini kraj čitavoj igri. Amor vidi kojim plodom je urodila šala, — nije mu lako, 
da vrati figure na svoje mjesto, dok one hoće da se naužiju Života i plesne radosti. Napokon Amoru 
uspije i to, sve su figure na svojem mjestu, Sunce je izašlo, već ulazi sobarica, da opraši figure, ruga se 
vlastniku, koji još uvijek spava i prepane se, kad opazi na tlu slomljeni porcelanski pastirov štap. Ona 
budi vlastnika, koji se sjeti svog sna, priča djevojci sve, kako se je desilo i popravlja štetu. Kad je opet 
sve u redu, plešu obojica u radostnom zadovoljstvu po glazbi kutije.!o 

Premijera ovog baleta bila je u hrv. kazalištu 24. V. 1926. A mora plesala ie 
autorova kći Luiza. Balet davao se često, do lipnja 1927. jedanaest puta, a novo- 
uvježban do svibnja 1933. dvadeset i dva puta. Stanislav Stražnicki piše o 
toj skladbi (Obzor 25. V. 1926.): : 

»Balet je po izražajima moderan, formom priklanja se mnogo staroj strogoj ple-' 
snoj formi. Autor nastoji da tu formu prilagodi modernom osjećanju; on misli naći 
u ritmu plesa, koji je u svojoj prvobitnosti najsnažniji, nova vrela muzičkog izražaja. 
U instrumentaciji služi se tečevinama moderne orkestracije. Sve to zvuči a nigdje se ne 
opaža prenatrpanost. Imade i orkestralnih mjesta, koja i iznenadjuju i pokazuju, da se 
već toliko znao uživiti u orkestralnu koloristiku, da umije i samostalnim kombinaci- 
jama polučiti željene efekte. Inače nastoji, da u svojoj glazbi bude originalan, ali kod 
toga ide predaleko, jer slušač dobiva utisak, da mu muzika nije više proćućena i da se 
muzički osjećaj ne izvija spontano. Priznati mu se mora, da čuva liniju, kloneći se trivi- 
_Jalnosti i banalnosti. Imade mnogo gracijoznosti u njegovim plesovnim ritmima i-tem- 
peramenta a ne zazire posve od bizarnosti. 

Balet je davani u Bratislavi u narodnom divadlu rm. XIL 1929. s velikim 
uspjehom. 


Sve novine u Bratislavi potvrdile su uspjeh ovog baleta. »Slo v 4 k« (4. XII. 1929.) 
isiče, »da se Šafranek pokazuje u svojem baletu kao moderno orijentirani autor. Figu- 
rine nemaju previsokih pretenzija, te je niz duhovito instrumentiranih plesova, menu- 
eta, valcera, narodnih plesova itd. U instrumentalnom pogledu je balet vrlo Šarolik. 
Upozoravamo primjerice na izvanredno upotrebljeni klavir. kombiniran s različitim 
drugim instrumentima, kao celestom, xylophonom te glisanda harfe, vrlo dobro namje- 
štene disonance, sjajna »muzička kutija« te razne dražesne ideje n. pr. u visokim sordi- 
niranim trubljama. Naše najbolje društvo divilo se s najvećim interesom umjetnosti, 
koja naša publika vrlo voli.« ' 

Dne 13. 1. 1931. davan je taj balet velikim uspjehom u ljubljanskoj operi: 
(Vidi »Slovenec« Is. 1. 1931., »Gledališki list« 1930.131. i »Jutro« Is. 
I. 1931.). 

9. Medvedgradska kraljica. Narodna legendarna opera u tri čina. Libreto 
Slavka Batušića. (1925. op. 9). Radnja temelji se na međvedgradskoj legendi iz 
XIII. vijeka o okrutnoj gospodarici Medvedgrada, koja svoju suparnicu ubija pomoću 
zmije otrovnice, kako ju je A. Šenoa odpjevao u svojoj povjesti »Zmijska kraljica«. 
Radnja se zbiva u XIII. stoljeću. 


Sadržaj libreta je slijedeći: ' 

Prvi čin. Vrt u kuriji kanonika Torustija na Kaptolu u Zagrebu. Djevojka Barbara 
živi kod svog poočima kanonika. U vrtu hrani svoje ljubimice zmije. Ona ljubi mladog plemića Beri- 
voja, ali željna vlasti i lagodnog užitka, po nagovoru svog poočima daje ruku starcu crnom - Janku, 
moćnom gospodaru Medvedgradskom. Dok je razočarani i očajni Berivoj ostao sam, vidi kako ispred ka- 
tedrale četa Božjaka na pohodu u križarsku vojnu prima blagoslov uz svečanu zvonjavu i nabožni pijev. 
U zanosu on se priključuje križarima i on ode s njima u Svetu Zemlju. 

Drugi čin. Petnaest godina kasnije pred crkvom i pavlinskim samostanom u Remetama kraj 
Zagreba. Božjaci vratili su se iz vojne i dolaze s procesijom seljaka, da se zahvale Remetskoj Gospi. 


9% Radio Vjesnik, službeni list radiostanice Zagreb. (God, I. br. 12 od 4. XII. 1926.) 


S. njima vratio se i Berivoj. Barbara zapovjedi Prodanu, da pronadje Berivoja. Puk ide u ćrkvu ali 
Berivoj ostane vani i opazi kako Prodan napastuje mladu djevojku Jelu. On ju spasi a ona mu ispriča 
kako je Barbara okrutna i zla gospodarica od koje svi trpe. Nova čista ljubav prema Jeli daje Berivoju 
snagu, da odbije Barbaru, kad ona hoće, da ga opet privuče u svoje mreže. Barbara bijesna odlazi i za- 
grozi se strašnom osvetom. Centralna scena ovog čina je narodno veselje, pjevanje, ples seljaka, Humo- 
ristični tipovi su prosjak guslar Blaž i vračara Kata, koji pjevdju pjesmu rugalicu o zmijskoj kraljici. 

Treći čin. Seoski mlin na putu do Kraljičinog zdenca. Jana nagovara kćer Jelu, da pođe za 
Prodana. Jela ne može jer ljubi Berivoja. Kad on dodje ona mu to prizna. Prodan to čuje i poručuje 
Barbari. Barbara dodje s košaricom i zamoli Jelu, da joj splete vijenac. Ona to učini ali u košari su 
zmije a kad zatim Berivoj dodje, ona umire od zmijinog ujeda. Berivoj proklinje Barbaru i zaista one 
zmije, koje je sama: metnula u cvijeće, izadju napolje i izbodu ju i tako umre u najvećim mukama. 

O glazbi tog djela dao je autor slijedeće informacije. (Futarnji list 25. IX. 
1927.). »Sadržaj te opere ne može se drugačije obraditi nego u narodnom duhu. U tom 
duhu osjećana, je sva moja vlastita slobodna glazba, koja ispunjava pretežni dio opere. 
Tek u narodnim scenama služili su oni djelomice starinski pučki napjevi svjetovni i 
crkveni iz Prigorja, Zagorja i Medjimurja. U nabožnom zboru Božjaka bila mi je vo- 
dićem poznata »Pavlinska pjesmarica« iz XVII. vijeka. Karakterizaciji i ilustraciji ugo- 
djaja i akcije ima da služi orkestar, a da se ne bori s pjevačem za glavnu riječ, gdje 
mu je ona povjerena odnosno tražio sam stilsku sintezu dobrih strana opere i muzičke 
drame u savremenoj tehničkoj strukturi.« 


Premiera ove opere bila je 29. IX, 1927. a lica bili su: kanonik Torusti: A. 
Griff; Barbara: Marta Criff-Pospišilj Crni Januš: M. Vušković; Berivoj: M. 
Šimenc; Prodan Turjanec:D. Hržić; Jana mlinarica: Mila Štagljar; Je la: 
njezina kći: Ludmila Radoboj; Kata vračara: Lucija Ožegović i Blaž prosjak: M. 
Milutinović, Dirigent O. Jozefović. Prema referatima Obzora, Večeri, Hrvata, 
Morgenblatta, Novosti i Kulise premijera primljena je uz dubkom puno ka- 
zalište entuzijazmom publike; bilo je dugog pljeska iza svakog čina, pjevači su nebro- 
jeno puta izazivani a nakon drugog čina izazvan je vrlo toplim ovacijama sam autor 
s pjesnikom Batušićem a cvijeća i darova bilo je na pretek, 

Večer (1. X. 1927.) medju inima piše: »Ova opera odlikuje se, kao i ostala djela 
Šafranekova, bujnom i zvučnom instrumentacijom, zanimivim kontrastima i zamašnom 
scenskom tehnikom. On vodi vještom rukom svoj kist i stvara sliku punu svježih boja. 
U invenciji nije se mogao skladatelj otresti nekih vanjskih upliva. Karakterizacija poje- 
dinih lica ispala je dobro. Uspjeva mu podati sceni kolorit, štimung 1 izražaj.« 

O toj operi piše dr. Josip Andrić u Sv. Ceciliji (1927. str. 250) pod na- 
slovom »Drugo operno djelo Luje Šafraneka-Kavića«. Ističe razlike 
izmedju ove opere i Hasanaginice te nacijonalni elemenat autorove glazbe. U novoj 
operi upotrebio je mnogo motiva naše pučke glazbe dakako na najslobodniji umjet- 
nički način. Najljepši dio opere zbiva se pred svetištem Majke Božje Remetske. Tu je 
nastojao skladatelj, da izlije sve melodijske, instrumentalne i dramatske čare svoje mu- 
zike, tu je sabrao sav vanjski sjaj i svu unutarnju snagu ovog svog djela. I pučki ele. 
menat dolazi tu do najjačeg izražaja, jednako kao i lirski i religlozni.« 

Ova opera davana je do g. 1938. devet puta. Te godine na novo bude uvježbana 
te je doživjela 6 predstava. Pojedine arije pjevane su po našim pjevačima na domaćim 
koncertima i u inozemstvu. Hrvatski narodni ples iz te opere za salonski 
orkestar izašao je g. 1939. u nakladi Albini. Izveden je na plesnoj večeri plesačice Mi e 
Čorak, koju je priredila zagreb. filharmonija a1. VIII. 193. Ista plesačica plesala je 
taj ples na petoj večeri internacijonalne plesne utakmice u Berlinu 21. VII. 1936. 


10. Guslar, simfonijska suita za violinu i_veliki orkestar (1928. op. 10). Sastoji 
se od 4 dijela: 1. Guslareva pjesma o ljubavi borbi i smrti junačkor; 2. Rugalica; 2. Sev- 
dalinka i 4. Kolo. Izvedena na koncertu zagreb. filharmonije 7. XI. 1930. Violin-solo 
Karlo Šulc. 


Milan Majer u Obzoru (12. XI. 1930.) referira o toi izvedbi te kaže: 
»Šafranekov »Guslar« koncertna je suita, koja se sastoji od četiri medjusobno povezanih 
stavaka. Teme zasnovane su i izgradiene u duhu našeg nacijonalnog glazbenog izraža- 
vanja, instrumentacija je otmjena i bogata no nipošto nametljiva, harmoniiski elemenat 
je jasno izradjen, logičan i biran a smisao za ljepotu kantilene jasno se osjeća. Izmedju 
orkestra i soloparta postoji koordiniranost funkcija.« 


I ostali dnevnici vrlo povoljno su ocijenili ovo djelo. (Večer 8. XL; Morgen- 
blatt'9. XL; Obitelj 23. X., Jutarnji List 9. XL 1930.). 

Godine 1931. izvedeno je to djelo u krugovalu Miinchen 24. IX, a u Brnu 
30. XI. 1931. 

TI. Lasta, mješoviti zbor sa sopran solom (op. TI). 

12. Balada, za ženski glas i gudački kvartet (op. 12). a oso 

13. Hrvatske narodne pjesme: Luče, Hajduk, Radojicai Sjaj 
sunčece, za jedan glas uz pratnju klavira (op. 13). . had 

God. 1936. izašla je u zagr. nakladi Albini u muzičkom izdanju hrvatskih sklada- 
telja pjesma Sjaj sunčece. 

Ovu pjesmu pjevala je operna pjevačica Gjurgja pl. Halper-Lepće na 
koncertu H. G, Z. I. V. 1939., zatim na večeri pjesama u Berlinu 14. III. 1939. a 
dne 2. VI. 1939. u Wiesbadenu na prvom internačijonalnom koncertu »Muzike 
naroda.« 


Operna pjevačica Zinka Kunc-Milanov pjevala je tu pjesmu na svom 
koncertu u velikoj dvorani zagr. zbora 16. IX. 1939. —) Operni pjevač Pavao Ma- 
rion-Vlahović pak na večeri arija i pjesama u Berlinu 12. XII. 1940. i često 
na državnoj krugovalnoj postaji Zagreb, a 14. V. 1940. na dobrotvornom koncertu 
društva Hrvatica. — Napokon pjevačica Lotte Burck na večeri arija-i pjesama u 
Berlinu 13. IV. 1940. i 

14 Lirika: Lišćei Pjesmaolijepoj Manon (op. 14). Ovu pjesmu 
pjevala je pjevačica Carmen Vilović na krugovalnoj postaji Zagreb 16. VIII. 1941. 

15. Sanje, narodna plesna komedija u pet slika s liričkim intermezzom. Scenarij 

i muziku napisao Šafranek (1931. Op. IS). : 


Radnja baleta. Ona je uzeta iz ilirskog doba a zbiva se u parku jednog dvorca u Hrvat- 
skom Zagorju za vrijeme berbe. Kipar radi u parku na jednom kipu i u to dolazi mlada djevojka kćerka 
vlastelina, koju umjetnik ljubi i koja mu ljubav uzvraća. Ovoj: ljubavi protive se tri tetke, od kojih 
svaka ima i svojeg kandidata, Prva debelog Bogatuna, druga starog Pomorca a treća blaziranog Plemića. 
Tetke rastave ljubavnike i djevojka ode u dvorac. Iz daljine čuje se pjev seljaka, koji se vraćaju iz berbe. 
U parku ih malo okrijepe te iza toga plešu narodni ples. U dvorcu se medjutim počne slaviti berba a 
umjetnik ostaje u parku, gdje zaspi i sanja. Ovaj san je nemiran i vrti se oko iste teme, o njegovoj lju- 
bavi što je ugrožena od tri tetke i njihovih kandidata prosaca. Taj san je izobličen, groteskan, ispremje- 
Šan sa različitim sjećanjima na djetinstvo, na mnoge narodne priče, koje je čuo u djetinstvu. On sniva da 
se nalazi na vilinskom brdu, gdje vile oko njega plešu i na to se pojavljuje jedna malena vila, koja po- 
lako poprimi lik ljubljene djevojke. Ona pleše ljubavni ples. U snu hoće tetke, u spodobi zmaja, pećine 
i galonfigure te suparnici kao vukodlak, mužić i gusar, da mu otmu djevojku. Djevojka mu se pojavljuje 
kao vila i kao kraljica sirena. On u snu, kad hoće da se brani ili bježi ne može da se makne, Kad ga 
vila zove uspinje se na visoku pećinu. Orlu, kojega je tetka ubila iz topa on iztrgne krila, koja pričvr- 
šćuje na ruke i pleše ples čovječjeg leta. "Taj ples se svrši time, da se umjetnik sruši kraj klupe na kojoj 
spava. Digne se i odilazi iz dvorca. Tu dolazi lirički intermezzo. U jutro dolaze u park gosti.u vinskom 
razpoloženju. 'Tetke se natječu, da prose ruku djevojke za svoje kandidate i na to nastaje velika zbrka 
oko djevojke. Dolazi uz svirku i pjevanje umjetnik sa svojim drugovima a djevojka baci mu se u naručaj. 
Zaruke se slave uz pjevanje narodnih pjesama i plesova. 


Glazba je skroz u narodnom duhu u pretežnom dijelu iz skladateljeve invencije ali 
je u manjem dijelu upotrebio i nekoliko poznatih zagorskih i medjumurskih narodnih 
motiva, naročito u prvom i drugom kolu, u plesu vila itd. Na koncu kad seljaci pjes- 
mom i plesom slave mladence, dominira motiv: 


Meknite se vse gorje 
Da se bu videlo Zagorje. 


Premijera bila je 9. VI. 1934. 


U »Jutarnjem listu« (13. VI. 1934.) čitamo: i 

»Partitura je najzrelija i glazbeno-tehnički najbolje izradjena od svih dosadanjih 
autorovih djela. Tema je često ilustrativna i deskriptivna onda opet živi u složnim ples 
nim oblicima, medju kojima pokazuju izvrsnu svježinu. naročito oba »Kola«, a onda- 
opet meditira s mnogo ugodjaja (intermezzo). Prednost partiture je i vrlo dobra in- 
strumentacija. Autor ima mnogo smisla za zvučnost i bogatstvo boja u orkestru. Za 
to je ovaj orkestar uvijek zvučan, pun boja, bogat i šarolik, uvijek lijep, jasan i pro- 
ziran i uvijek tretiran s najboljim ukusom,« 

Referent »Večeri« (I5. VI. 1934.) Ž. h. ističe medju inima ovo: 

»Muzika Šafraneka-Kavića je živa i pokretna, ona ima ritma, ilustrativne snage, 
umiljata je, jednostavna a prozirna te ima prilagodive sposobnosti za scenu. Uz to je 
ona vrlo zvučno instrumentirana a u mnogim detaljima upravo odlično napisana. Isti- 
čemo dva »Kola«, grotesknu karakterizaciju triju komičnih tetki, izvrsno upotrebljeni 
basso ostinato u petoj slici, odličan kontrasubjekt u prvom Kolu itd. Naravno ne smije 
se zaboraviti i fino te osjećajno koncipirani Intermezzo lirico. U njemu kao i 
na brojnim ostalim mjestima raspjevao se kompozitor široko i toplo.« 


Ovaj balet često je davan u našem kazalištu. Lirički intermezzo izvela je 
zagr. filharmonija na Griču 21. VIII. 1936. Ta skladba bila je na rasporedu prvog 
koncerta osječke filharmonije u Osijeku 4. XI. 1935. 

Suita iz tog baleta izvedena je na simfonijskom koncertu u Rigi 19. VIII. 1934. 
pod ravnanjem Lovre Matačića i na krugovalnoj postaji Zagreb 31. VII. 1941. Na kon- 
rd zag. filharmonije u zagr. zboru Ir. VIII. 1935. svirano je Kolo i finale tog 

aleta. 

16. Komorni muški zborovi. (Riječi D. Cesarića): Željeznicom C 
moli Oblak A mol; Mladićnauglu Gduri U ponoćnom restoranu C 
mol. (op. 16). 

17. O Marija Bogorodice za mješ. zbor (op. 17). 

18. Iz Ciklusa popijevaka »More« pjesnika Vladimira Nazora: Ribar 
za bariton i klavir E mol (op. 18). 

19. Kajkavske popevke II. Riječi Drag. Domjanića za jedan glas i 
klavir: Starinska; Zagorska uspavankai Roža (op. 19). 

Popevke ove pjevale su se često na muzičkim priredbama. Starinsku i Roža 
pjevala je operna pjevačica Nada Tončić na koncertu kompozicija hrvatskih skla- 
datelja u velikoj dvorani H. G. Z. 20. V. 1936. a u predvečerje odkrića Domjanićevog 
spomenika. Operna pjevačica Ančica Mitrović pjevala je Starinsku i Za- 
gors ku uspavanku na svečanoj &omemoracijonoj priredbi za pjesnika Domja- 
. 10. VI. 1934. priredjenoj po »Hrvatskoj ženi« u velikoj dvorani Hrvatskog 

oma. 

20. Simfenijske vari jacijenastaru Hrvatsku temu za veliki or- 
kestar (1937. Op. 20). 

O toj skladbi izjavio je autor: 


»Zanimalo me je kako bi se jedna osebujna medjumursko - podravska tema »Lepe 
ti je naše Virje uha haj« mogla u varijacijama velikog oblika obraditi kao simfonijsko 
djelo. Odabrao sam šest karakterističnih varijacija, svaku u posebnom kontrastnom ugođaju. 
Sve ove varijacije spojio sam u jednu cjelinu što neposredno što interludijima. Da još 
jače podcrtam razliku izmedju pojedinih stavaka, povjerio sam glavnu riječ u pojedinim 
stavcima raznim solistima. Nakon kratkog »U voda« con fuoco eksponirana je terma 
moderato tranquillo u G molu najprije u klarinetima a onda: temu u gradaciji pre- 
uzima postepeno sve puniji orkestar. Slijedi prva varijacija »Ljubavna pjesma« u 
A_duru andantino, koju pjeva violina solo. Nakon kratkog interludija slijedi druga va- 
rijacija »Hum oresk a« allegretto vivo, u kojoj glavnu misao iznosi virtuozno na- 
pisana flauta solo u B molu. U trećoj varijaciji »Uspavanka« adagio, svira viola 
solo u B molu sjetnu melodiju, Interludij u kojem corno ima solo, povezuje s četvr- 
tom varijacijom. »Zapletaj«, allegretto s fugom. Petu varijaciju nazvao sam »R a ze 
govor ugodni« moderato, jer tu istaknuti violončelo solo izmjenjuje misao s 
energičnim recitativima u basima, s nježnim zborom gudačkih instrumenata i s nastu- 
pom limene harmonije. Šesta je varijacija »Radost i ples«. U velikoj gradaciji 
ovaj stavak pripravlja finale maestoso u kojem u punoj snazi ponavlja orkestar temu. 
Praizvedba te skladbe bila na VII. simf. koncertu zagr. filharmonije u dvorani zagr. 
zbora 12. IIL. 1940. Svi dnevnici povclino su referirali o toj novoj. skladbi. Milan 
Majer u »Hrvatskom dnevniku« (r5. II. 1940.) medju inima piše: »Valja 
istaknuti logičnost i konsekventnost formalne izgradnje razvoja te zvučni, pun boja i 
u svojoj cijelosti sjajni orkestar. Od pojedinih varijacij ja valja istaknuti strogo izgradjenu 
... te vedrinu posljednje varijacije, nakon koje sliječi snažni porast do efektnog zavr- 
šetka.« 


=. 


21. Gudački kvartet za dvije violine, viola i violončelo. G mol: Allegretto 
moderato, adagio, allegro i allegro molto vivo. (1940. Op. 21.). Izveden prvi stavak na 
spomenutom kompozicijonom satu u zagreb. krugovalu g. 1939. po zagrebačkom kvar- 
tetu. 

22. Trio za klavir, klarinet i violončelo D mol (op. 22.). Moderato, allegro mo- 
derato, andante i Rapsodija. Prva izvedbate skladbe bila je na koncertu H. G. Z. 26. 
IV. 1940., a svirao je zagrebački komorni trio (dr. M. Majer klavir, Alois 
Fischer klarineta i Miroslav Crlenjak violončelo). 

»Novosti« (28. IV. 1940.) referiraju o toj skladbi: »Ovaj komorni sastav daje 
veoma interesantne mogućnosti kompozitoru. Autor je znao to obilno da iskoristi i 
napisao je zaista invencioznu kompoziciju, koja se od početka do kraja sluša s ugodnim 
glazbenim zadovoljstvom. Treba istaknuti punu melodioznost pojedinih stavaka, koja 
se očituje u mekanom tonu klarinete i isprepliće s melodijskim vodstvom violončela, 
te je podržavana od klavirske partije. U prvom stavku »Moderato« već se ukazuje vrlo 
zanimljiv motiv, koji je fino obradjen. Klarinetista Fischer imao je odgovorni zadatak 
da donese virtuozno pisanu klarinetsku partiju. I ostale dionice t. j. klavir i cello pisane 
su u tom triu s mnogo znanja.« 

U »Hrvatskom Dnevniku« (5. V. 1940.) medju ostalima navadja se: Vrlo 
je sretna tema drugog stavka (Andante) vrlo prikladna za variranje te ima vrlo lijepih 
kompozicijskih i instrumentalnih kombinacija. 

Dne 24. VI. 1940. izvedena je ta skladba na krugovalnoj postaji Zagreb.“ 

23. Romanca za violinu i klavir (op. 23.). Svirao Aleksander Szegedi 
na krugovalnoj postaji Zagreb 18. XI. 1939. i II. V. I941. 

Širola spominje u svojoj knjizi »Pregled povijesti Hrvatske muzike« klavirni 
trio kao skladbu mladih dana. Ovu skladbu nije Šafranek uvrstio u popis svojih 
skladba, po tom zaključujem, da ju je on smatrao kao jedan pokušaj odnosno mlade- 
načku škicu. 

Iz prikazanog vidi se, koliko je Šafranek-Kavić doprinio razvitku Hrvatske 
glazbene kulture, pa je zavriedio, da ga držimo u harnoj uspomeni. 

